Taxi-betogers spot ZumaPres. Jacob Zuma Honderde taxi-betogers het Maandag tydens hul e-tol optog in Pretoria plakkate rondgeswaai wat die gek skeer met president Jacob Zuma. Baie betogers het knopkieries gedra en plakkate rondgeswaai wat sê: “Shower man can go to hell” [Stortkop kan maar hel toe gaan]. “Zuma jy is ŉ leuenaar”, “Panzi Dipuo Peters” [weg met Dipuo Peters], en “Nee vir e-tol” was op ander plakkate geskryf. Die betogers het in Marabastad, naby aan Pretoria se middestad, bymekaar gekom waarna hulle na die kantore van Dipuo Peters, minister van vervoer, gestap het om ŉ memorandum van griewe te oorhandig. Die betogers het struggle-liedjies soos “mzabalazo uya phumelela” [die stuggle gaan aan] gesing. Die betogers het wit T-hemde aangehad en is deur meer as 50 taxi’s begelei terwyl hulle gestap het. Taxi’s van die nasionale taxi-vereniging betoog teen die regering se onvermoë om die nodige lisensies aan taxi-operateurs te verskaf. Die lisensies sal hulle in staat stel om van e-tol kwytgeskeld te word. – Sapa